open-index/open-wikipedia-markdown huggingface dataset:
Balistická dráha

**Balistická dráha** alebo **balistická krivka** je dráha telesa (rakety) v atmosfére, pri ktorej sú sily vztlaku zanedbateľné v porovnaní so silami ťahu motorov a tiaže telesa. Uplatňuje sa však odpor prostredia. Krivka, ktorú opisuje teleso, sa preto líši od časti elipsy (ktorá by zodpovedala pohybu telesa vo vákuu). Po balistickej dráhe sa pohybujú aj strely.

Kategória:Aerodynamika
Kategória:Balistika
Odpor prostredia

náhľad|Aerodynamický koeficient Cd
**Odpor prostredia** je sila pôsobiaca proti smeru pohybu telesa v hmotnom prostredí. Vzniká ako následok zrážok častíc prostredia s telesom a má brzdiaci účinok na teleso; zapríčiňuje postupnú zmenu parametrov dráhy telesa (napr. družice) a vyvoláva raketový efekt. Pri umelých družiciach Zeme je odpor prostredia, aerodynamická sila Fd, priamo úmerná hustote atmosféry v okolí dráhy, prierezu družice A, aerodynamickému koeficientu Cd a štvorcu rýchlosti v družice na dráhe:

:F_D\, =\, \tfrac12\, \rho\, v^2\, C_D\, A

kde \rho je hustota, Cd je aerodynamický koeficient odporu družice. Záporné zrýchlenie a spôsobené odporom prostredia je nepriamo úmerné hmotnosti m družice podľa vzťahu

a=\frac{F}{m}=\frac{1}{2}\cdot\rho\cdot\mathbf{c}\cdot\frac{A}{m}\cdot\mathbf{v^2}=\frac{1}{2}\cdot\rho\cdot\mathbf{b}\cdot\mathbf{v^2}
 
Pomer A/m sa nazýva plošné zaťaženie družice a súčiniteľ b je balistický koeficient. Záporné zrýchlenie odporu prostredia je tým väčšie, čím je družica väčšia.

## Referencie

Kategória:Aerodynamika
Sydney Harbour Bridge

thumb|Sydneyský prístavný most.
**Sydney Harbour Bridge** premosťuje prírodný prístav Port Jackson v Sydney na východnom pobreží Austrálie a spája centrum mesta so štvrťami na severe.

Most spolu s blízkou budovou opery vytvára ikonický "pohľadnicový" obraz Sydney. Miestni obyvatelia ho nazývajú „vešiak“, čo je narážka na jeho tvar.

Výstavba začala v roku 1923 a most bol slávnostne otvorený 19. marca 1932. Až do roku 1967 bol most najvyššou stavbou v meste. Podľa Guinessovej knihy rekordov je najširším dlhým mostom na svete a mostom s najvyšším oceľovým oblúkom na svete. Čnie sa do výšky 134 metrov nad morom.

## Iné projekty

Kategória:Mosty v Sydney
Kategória:Oblúkové mosty
Kategória:Oceľové mosty
Kategória:Železničné mosty v Austrálii
Akademizmus

[right|thumb|[Alexandre Cabanel: Zrodenie Venuše, 1863]]

**Akademizmus** (), jeho priaznivcami nazývaný ako tradičný humanizmus, je štýl vo výtvarnom umení, ktorý v druhej polovici 19. storočia zavŕšil klasicizmus. Hlavnou snahou akademizmu je dokončenosť a hladkosť maľby. Vychádza z antiky a vrcholnej renesancie, jednou z najdôležitejších techník, ktorú často používa, je barokový Caravaggiov (1571 – 1610) šerosvit. Akademickí maliari sa takmer všetci narodili medzi rokmi 1823 – 1836.

Akadémia výtvarného umenia *(L’Académie des Beaux-Arts)* mala päťdesiat členov. V roku 1795 boli zjednotené jej sekcie. Škola výtvarného umenia *(L’Ecole des Beaux-Arts)* sa tak menuje od roku 1793. Má tri sekcie: maľbu, sochárstvo a architektúru. Profesori školy mali *les ateliers d’artistes*, kde hlbšie zoznamovali študentov so svojou technikou.

Najslávnejšou akademickou výstavou bol Salón, ktorý sa konal od roku 1737 každý rok v apríli v Paríži v Apolónovom salóne (*Salon d’Apollon*) v Louvre. (V rokoch 1802 – 1831 a 1852 – 1863 sa konal ako bienále.) Po roku 1890 nastal jeho úpadok rozpadom na dva súperiace Salóny.

S akademizmom je úzko spojený Rímsky konkurz *(Le concours de Rome)*, ktorého víťaz dostal Rímsku cenu *(Premier Grand Prix de Rome)* – trojročné štipendium pre najnadanejšieho maliara, aby v Ríme študoval antické umenie. Rímsky konkurz sa organizoval od roku 1664 až do roku 1967, kedy bol zrušený. Od roku 1803 štipendisti bývali vo *Villa Médicis*, sídle *Académie de France*. 

Po roku 1874 sa stal súperom akademizmu modernizmus – *avant-garde* (teda impresionizmus, ktorý však bol ešte v podstate súčasťou tradičného umenia; od 80. rokov postimpresionizmus a symbolizmus). Dá sa povedať, že ako uznávaného umenia akademizmus skončil pred prvou svetovou vojnou. Po druhej svetovej vojne bol považovaný za spiatočnícke umenie, ktoré dusilo nastupujúce pokrokové smery. Renesancia akademizmu začala na konci 70. rokoch 20. storočia.

## Pozri aj
* Václav Brožík – český akademik

## Externé odkazy

* pojednání o akademismu  (len textovo)
* Art Renewal Centre  (vrátane obrázkov)

Kategória:Umelecké smery
Zoznam predstaviteľov štátov v roku 1229

[náhľad|Anglický a Írsky kráľ [Henrich III. (Anglicko)|Henrich III.]]
[náhľad|Francúzsky kráľ [Ľudovít IX. (Francúzsko)|Ľudovít IX.]]
[náhľad|Pápež [Gregor IX. (pápež)|Gregor IX.]]

**Zoznam predstaviteľov štátov v roku 1229** obsahuje zoznam hláv štátov (monarchovia) jednotlivých štátov sveta v roku 1229.

## Hlavy štátov
* **[[Anglicko]]** a **[[Írsko]]**
** kráľ Henrich III. (od roku 1216)
* **[[Aragónsko]]**
** kráľ Jakub I. (od roku 1213)
* **[[Bavorsko]]**
** vojvoda Ľudovít I. Kelheimský (od roku 1183)
* **[[Bulharsko]]**
** cár Ivan II. (od roku 1218)
* **[[Byzantská ríša]]**
** cisár Ján III. (od roku 1222)
* **[[České kráľovstvo]]**
** kráľ Přemysl Otakar I. (od roku 1198)
* **[[Dánsko]]**
** kráľ Valdemar Mladý (od roku 1215)
* **[[Francúzsko]]**
** kráľ Ľudovít IX. (od roku 1226)
* **[[Kastília]]**
** kráľ Ferdinand III. ''Svätý'' (od roku 1217)
* **[[Kráľovstvo oboch Sicílií]]**
** kráľ Fridrich I. (od roku 1198)
* **[[Kyjevská Rus]]**
** knieža Vladimir III. (od roku 1223)
* **[[Leónske kráľovstvo]]**
** kráľ Alfonz IX. (od roku 1188)
* **[[Luxembursko]]**
** *stolec neobsadený* (od roku 1226)
* **[[Nórsko]]**
** kráľ Haakon IV. (od roku 1217)
* **[[Pápežský štát]]**
** pápež Gregor IX. (od roku 1227)
* **[[Poľsko]]**
** knieža Konrád Mazovský (od roku 1228)
* **[[Portugalsko]]**
** kráľ Sancho II. ''Zbožný'' (od roku 1223)
* **[[Rakúsko]]**
** vojvoda Leopold VI. ''Slávny'' (od roku 1198)
* **[[Rímsko-nemecká ríša]]**
** cisár Fridrich II. (od roku 1220)
* **[[Škótsko]]**
** kráľ Alexander II. (od roku 1214)
* **[[Švédsko]]**
** kráľ Erik XI. (od roku 1222)
** kráľ Knut II. (od roku 1229)

Kategória:1229
Kategória:Zoznamy v politike
Topoľa

**Topoľa** môže byť:

*obec v okrese Snina, pozri Topoľa (okres Snina)
*potok v Šariši, pozri Topoľa (potok)
Fylit

**Fylit** je premenená hornina, vznikajúca premenou nízkeho stupňa (fácia zelených bridlíc) z ílovito-prachovitých sedimentov. Hlavné minerály tejto horniny sú kremeň, chlority a tmavé sľudy (sericit, biotit). Termín fylit je používaný pomerne nejednotne väčšinou len na základe makroskopického pozorovania.

Termín fylit (z gr.) zaviedol v roku 1849 C. F. Neumann.

## Vznik
Fylit vzniká zvýšením teploty a tlaku. Ďalšou metamorfózou sa z fylitu v dôsledku nárastu tlaku a teploty stáva svor a neskôr rula až migmatit. Je typickou regionálne premenenou horninou nižšieho stupňa vo fácii zelených bridlíc.

## Vlastnosti

Je to najčastejšie sivá, žltkastá až zelenkastá hornina. Lesk je pozorovateľný najmä na plochách bridličnatosti. V prípade grafitickej prímesy má tmavú farbu. Fility sa vyznačujú veľmi jemnou bridličnatosťou, podľa ktorej majú aj tenkú doskovitú odlučnosť. Typická je porfýroblastická mikroskopická štruktúra. Veľkosť minerálov sa pohybuje v rozpätí 0,1-1,0 mm. Textúra je lepidoblastická. Svorové fylity sú prechodné horniny k vyššie metamorfovaným svorom.

## Zloženie
náhľad|vpravo|Pohľad na fylit v polarizačnom mikroskope pri skrížených nikoloch
Charakteristickým znakom fylitov je tiež prítomnosť sericitu, ktorý na plochách bridličnatosti vytvára hodvábny lesk a chloritu, sfarbuje horninu do zelena. Ďalšie dôležité minerály sú kremeň a niekedy aj biotit (ktorý môže spôsobovať tmavé sfarbenie) alebo živce. Niekedy fylity môžu obsahovať i kalcit, grafit a iné minerály. Granát a staurolit sú typické hlavne pre vyššie premenené variety. Z akcesórií býva prítomný turmalín, rutil, magnetit, pyrit a ďalšie.

## Výskyt
Fylity tvoria mohutné komplexy v Spišsko-gemerskom rudohorí, najmä v gemeriku Volovských vrchov, tiež v niektorých zónach veporika, v harmónskej skupine Malých Karpát a inde.

## Využitie
Niektoré fylity sa ťažia ako pokrývačské bridlice.

## Referencie


## Pozri aj
* Zoznam hornín

## Iné projekty

## Zdroj

Kategória:Premenené horniny
Cintorínsky potok (prítok Holešky)

**Cintorínsky potok** je potok na západnom Slovensku, preteká územím okresu Piešťany. Nachádza sa na katastrálnom území mesta Vrbové, kde preteká od prameňa až po ústie. Je to pravostranný prítok Holešky, má dĺžku 5 km a je tokom V. rádu. Počas suchších rokov dolná časť toku vysychá.

## Prameň
Pramení v Malých Karpatoch, v geomorfologickom podcelku Brezovské Karpaty, na východnom úpätí Malej pece (392,0 m n. m.) v nadmorskej výške cca 292 m n. m. 

## Opis toku
Sprvu tečie na juhovýchod cez Trnavskú pahorkatinu, ešte na hornom toku sa následne stáča na východ a v blízkosti chatovej osady priberá zľava prítok z juhovýchodného úpätia Tlstej hory. Ďalej sa opätovne stáča juhovýchodným smerom a preteká okrajom mesta Vrbové, kde podteká cestu II/502. Na južnom okraji intravilánu mesta sa veľkým oblúkom stáča na severovýchod, preteká intravilánom, pričom podteká cestu II/499 a východne od centra mesta ústi v nadmorskej výške približne 172 m n. m. do Holešky.

## Referencie

Kategória:Potoky na Slovensku
Kategória:Povodie Dudváhu
Kategória:Vodné toky v Trnavskej pahorkatine
Kategória:Vodné toky v okrese Piešťany
Kategória:Vrbové
Tomasz Kuszczak

**Tomasz Mirosław Kuszczak** (* 20. marec 1982, Krosno Odrzańskie, Poľsko) je poľský futbalový brankár.

## Externé odkazy
* Tomasz Kuszczak (90minut.pl) 

Kategória:Poľskí futbalisti
Kategória:Hráči Hertha BSC
Kategória:Hráči West Bromwich Albion FC
Kategória:Hráči Manchester United FC
Kategória:Hráči Watford FC
Kategória:Hráči Wolverhampton Wanderers FC
Kategória:Hráči Birmingham City FC
Kategória:Hráči FA Premier League
Kategória:Hráči Majstrovstiev sveta vo futbale 2006
Šípkovec

**Šípkovec** je vodný tok na západnom Slovensku, preteká územím okresu Piešťany. Je to ľavostranný prítok Holešky, má dĺžku 5,8 km a je tokom V. rádu.

Pramení v Malých Karpatoch, v podcelku Čachtické Karpaty, na južnom úpätí Drieňovice (454,3 m n. m.) v nadmorskej výške približne 265 m n. m. Na hornom toku tečie severojužným smerom Trnavskou pahorkatinou (časťou Podmalokarpatská pahorkatina) cez obec Šípkové. Za obcou priberá pravostranný prítok prameniaci západne od obce a stáča sa na juhovýchod. Napokon sa oblúkom stáča na juhozápad a preteká okrajom mesta Vrbové, kde sa v nadmorskej výške cca 175 m n. m. vlieva do potoka Holeška.

## Referencie

Kategória:Potoky na Slovensku
Kategória:Povodie Dudváhu
Kategória:Vodné toky v okrese Piešťany
Kategória:Vodné toky v Čachtických Karpatoch
Kategória:Vodné toky v Trnavskej pahorkatine
Kategória:Šípkové
Kategória:Krakovany (okres Piešťany)
Kategória:Vrbové
Vlajka Anglicka

thumb|150px|Súčasná vlajka Anglicka
**Vlajku [[Anglicko|Anglicka]]** tvorí kríž svätého Juraja, patróna Anglicka, v tvare červeného kríža na bielom pozadí. Šírka kríža je  výšky vlajky. Pomer strán je 5:3.

Tento červený kríž sa objavil ako znak Anglicka už počas križiackych výprav a je to jeden z najskorších znakov reprezentujúcich Anglicko. Štatút národnej vlajky Anglicka dostal v 16. storočí.

Vlajka Anglicka bola zakomponovaná do vlajky Spojeného kráľovstva a vlajky kanadskej provincie Alberty.

Kategória:Anglicko
Anglicko
Kochova záhrada

**Kochova záhrada** je chránený areál na Partizánskej ulici v Bratislave. Bola založená v tridsiatych rokoch 20. storočia ako súčasť sanatória MUDr. Karola Kocha. Zaujímavá je exotickou skladbou, výsadbovým plánom a celkovou architektúrou. Záhrada má vybudovaný bazén slúžiaci pôvodne pacientom, prvky drobnej záhradnej architektúry – lavičky, schodiská, vyvýšené miesta, odpočívadlá, sochy(sú predmetom snahy ľudí o ich záchrany a nahradenie replikami); množstvo chodníčkov, zákutí a elegantných terás robí toto miestom očarujúcim. Pre pokoj panujúci v tomto areáli je vyhľadávaným miestom rôznych vtákov, hniezdiacich v korunách stromov.

Dr. Koch sa rozhodol spríjemniť pacientkám pobyt aj zriadením exotickej záhrady, ktorá je neoddeliteľnou súčasťou sanatória. Za objektom založil slovenský botanik a záhradník Arboréta v Tesárskych Mlyňanoch Jozef Mišák dendrologicky pestrú záhradu. Rastliny boli vysadené podľa zásady zeleň po celý rok. Pôvodne tu bolo vysadených 120 druhov, z toho 30 ihličnatých a 26 listnatých, stálozelených cudzokrajných drevín.

Záhrada bola zasadená do svahovitého terénu, preto bola upravená na niekoľko terás spojených chodníčkami. Nachádzali sa tu lavičky, fontána upravená pre kaskádovité padanie vody, mnohé intímne zákutia.

Moderné sochy ako Matka s dieťaťom alebo Milenci umocňovali pocit galérie pod holým nebom. Svojou funkciou ako záhrada pre pacientov je ojedinelá na Slovensku. Jej riešenie bolo úzko späté s rekreačnými zložkami a rehabilitačnými prvkami ako bazén a plocha - plató na sedenie s najdlhším slnečným svitom dňa, slúžiaca ako tzv. slnečný kúpeľ.

V súčasnosti sa pracuje na záchrane jednotlivých sôch a architektonických prvkov záhrady.

Pôvodne mala záhrada celkom tri možné miesta vstupu – jedno z Bartoňovej a dve zo dvora prislúchajúceho objektu nemocnice. Východný vstup, tvorený kľukatým schodiskom a romantickým chodníkom dnes už neexistuje; na jeho mieste stojí necitlivá prístavba ambulancií k nemocnici z osemdesiatych rokov. Jediný, dnes používaný vstup je pri západnej strane budovy nemocnice a tvorí ho dlhé schodisko s bočnými výstupmi na jednotlivé terasy a chodníky. Trávniky, ktoré boli v šesťdesiatych až osemdesiatych rokoch relatívne dobre udržované, dnes pustnú a sú zarastené náletovými drevinami, nepôvodnými kríkmi, brečtanmi a divým viničom (Partenocissus). Nefunkčný bazén vyše tridsať rokov „slúži“ ako pasca pre zatúlaných ježkov, čo nemôžu vyliezť späť.

V roku 2006 bola snaha magistrátu o vyňatie záhrady spod ochrany, no zatiaľ platí nezmenený status quo z predošlých rokov.

11. augusta 2022 bola Kochova záhrada otvorená pre verejnosť.

3. júna 2025 bola opäť zatvorená.

## Galéria

Súbor:Kochova_zahrada.jpg|Informačná tabuľa
Súbor:Kochova zahrada - bazen.jpg|Nefunkčný bazén v Kochovej záhrade


## Referencie

## Pozri aj
* Kochovo sanatórium

## Iné projekty

Kategória:Záhrady na Slovensku
Kategória:Chránené areály na Slovensku
Kategória:Staré Mesto (Bratislava)
François Rabelais

**François Rabelais** [čítaj *Rablé*] (* 1494 – † 9. apríl 1553, Paríž) bol hlavný spisovateľ francúzskej renesancie, lekár, kňaz a humanista. Je označovaný ako avantgardný spisovateľ fantasy, satiry, grotesiek, oplzlých vtipov a pesničiek. Používal pseudonym **Alcofribas Nasier**.

## Život
Jeho otec si prial, aby sa stal kňazom, preto začal študovať u benedektínov, ale čoskoro prestúpil k františkánom, kde sa v roku 1511 stal kňazom. Život v kláštore sa mu nepozdával a preto odtiaľ utiekol.

V roku 1530 François Rabelais študoval medicínu a roku 1532 sa stal hlavným lekárom v nemocnici v Lyone. Roku 1535 získal od Pavla III. bulu odpúšťajúcu mu jeho opustenie rádu, vďaka tomu rozhodnutiu sa mohol vrátiť do Paríža, kde roku 1537 získal titul doktora. V Paríži potom do roku 1539 vyučoval medicínu, roku 1539 bol povolaný do Turína, kde pôsobil ako lekár Viliama du Ballay.

Rabelaise bol už človek renesancie, výborný humorista, nezmieriteľný odporca myšlienkovej zaostalosti. Jeho predstavivosť dokázala vymýšľať scény a príhody s úžasnou dávkou fantázie. Bez milosti odhaľoval zlo, ľudskú hlúposť, zákernosť, lož, nepoctivosť. Proti asketizmu stavia prírodu, mocnú večnú darkyňu života.
Rabelais je majstrom satiry a grotesky, ktoré používa ako základné postupy pri zobrazovaní vtedajšieho francúzskeho života. Vysmial sa hlavne kláštornému životu, súdnictvu a školstvu (mechanickému učeniu sa naspamäť). Jeho názory na vzdelanie a výchovu sú už ovplyvnené humanizmom. Svoj ideál slobodného človeka, rozvinutého telesne i duševne vtelil do obrazu Thelémskeho opátstva, spoločenstva ľudí, ktorí naplno uskutočňovali renesančnú predstavu slobodného a plného života.

## Dielo

náhľad|Ilustrácia z knihy '''Pantagruel''' (1532)
* *[[Gargantua a Pantagruel]]* – Rámec diela tvorí história kráľovského rodu obrov, otca, syna a vnuka. Otec Grandgousier je predstaviteľom feudálneho stredovekého asketizmu, syn pestuje kult slobody a prirodzenosti a vnuk Pantagruel je predstaviteľom renesancie. Keď dospeje, vydá sa do sveta, stretáva sa s dobrodruhom Panurgom a obaja sa vydajú na cestu do Číny. Kritika francúzskej stredovekej spoločnosti. Dielo sa skladá zo štyroch alebo piatich kníh:
** *Pantagruel* – pravdepodobne v roku 1532, Lyon, nedatovaná
** *Gargantua* – pred rokom 1535, nedatovaná 
** *Tres livre* – Paríž, 1546
** *Quart livre* – Lyon, 1548
** *L'isle sonnante* – 1562, o tejto knihe existujú pochybnosti o Rabelaisovom autorstve, časť pochybností sa zdá byť oprávnená.

## Referencie

## Literatúra
* 
* Mavlevičová, N. S.: *Prométheův oheň*, Praha 1981
* Donald M. Frame, *François Rabelais: A Study* (1977)
* M.A. Screech, *Rabelais* (1979)
* Dorothy Gabe Coleman, *Rabelais* (1971)
*  (2. vyd. Praha: Argo, 2007. ISBN 978-80-7203-776-6)

## Iné projekty

## Externé odkazy
* životopis

Kategória:Francúzski lekári
Kategória:Francúzski spisovatelia románov
Kategória:Francúzski slobodomurári
Kategória:Osobnosti na francúzskych poštových známkach
Vlajka Americkej Samoy

thumb|250px|Vlajka Americkej Samoy
**Vlajka [[Americká Samoa|Americkej Samoy]]** – tvoria ju tri trojuholníky, dva pravouhlé a jeden rovnoramenný v ktorom je vyobrazený symbol orla. Pravý uhol prvého trojuholníka je v ľavom hornom rohu vlajky, prepona tohto trojuholníka tvorí jedno rameno rovnoramenného trojuholníka, ktorý ma červené lemovanie a jeho vrchol je v strede ľavej strany vlajky. Druhý pravouhlý trojuholník je otočený opačne, jeho prepona tvorí druhé rameno rovnoramenného trojuholníka. V rovnoramennom trojuholníku, na pravej strane je vyobrazený orol, symbolizujúci priateľstvo medzi USA a Americkou Samoou. Orol v pazúroch drží tradičné symboly moci domorodých vodcov Samoy. 

Vlajka bola oficiálne uznaná 24. apríla 1960.

Kategória:Americká Samoa
Americká Samoa
Humanizmus

**Humanizmus** môže byť:
*filozoficko-etické stanovisko, ktorým sa ústredné miesto prisudzuje človeku, jeho blahu, potrebám a záujmom, a ktoré spravidla odmieta náboženstvo a zdôrazňuje racionalizmus, pozri humanizmus (ľudomilnosť)
*spoločenské, kultúrne a literárne hnutie na začiatku renesancie, ktoré sa snažilo o obnovu antickej vzdelanosti a kultúry, pozri renesančný humanizmus
*označenie polemicky nenáboženskej, čisto sekulárnej kultúry používané niektorými zoskupeniami
Vlajka Amerických Panenských ostrovov

thumb|200px|Súčasná vlajka Amerických Panenských ostrovov
**Vlajka [[Americké Panenské ostrovy|Amerických Panenských ostrovov]]** pozostáva zo zjednodušenej verzie veľkej pečate Spojených štátov amerických, zlatého orla, držiaceho v pazúroch olivovú ratolesť a tri šípy (symbolizujúce tri hlavné ostrovy). Po stranách orla sú písmená V a I, znamenajúce *Virgin Islands* (Panenské ostrovy po anglicky).

Vlajka bola oficiálne uznaná v roku 1922.

Kategória:Americké Panenské ostrovy
Americké Panenské ostrovy
Amélie Mauresmová

**Amélie Mauresmová** (* 5. júl 1979, Saint-Germain-en-Laye, Francúzsko) je bývalá francúzska profesionálna tenistka a svetová jednotka v ženskom tenisovom rebríčku WTA, súčasná trénerka. Počas svojej profesionálnej kariéry vyhrala 24 turnajov WTA.

## Finálové účasti na turnajoch WTA (50)

### Dvojhra – výhry (24)

### Dvojhra – prehry (23)

### Štvorhra – výhry (2)

### Štvorhra – prehry (1)

## Iné projekty

## Externé odkazy

Kategória:Francúzski tenisti
Kategória:Víťazi Australian Open
Kategória:Víťazi Wimbledonu
Kategória:Víťazky Fed Cupu
Kategória:Francúzski strieborní olympijskí medailisti
Kategória:Francúzske LGBT osobnosti
Kategória:Osobnosti zo Saint-Germain-en-Laye
Lindsay Davenportová

**Lindsay Ann Davenportová** (neprechýlene Lindsay Ann Davenport; * 8. jún 1976, Palos Verdes, Kalifornia, USA) je bývalá americká profesionálna tenistka a bývalá svetová jednotka v ženskom tenisovom rebríčku WTA. Počas svojej profesionálnej kariéry vyhrala 55 turnajov WTA.

## Finálové účasti na turnajoch WTA (55)
### Dvojhra - výhry (55)

## Kariérne štatistiky
### Grandslamové finále
#### Dvojhra: 7 finále (3 titulov, 4 finále)

#### Štvorhra: 13 finále (3 tituly, 10 finále)

## Iné projekty

## Externé odkazy

Kategória:Tenisti USA
Kategória:Víťazi Australian Open
Kategória:Víťazi Wimbledonu
Kategória:Víťazi US Open
Kategória:Víťazi Hopmanovho pohára
Kategória:Víťazky Fed Cupu
Kategória:Olympijskí víťazi USA
Kategória:Olympijskí víťazi v tenise
Kategória:Osobnosti z Kalifornie
Echo

**Echo** môže byť:
* ozvena; odrazený signál; špecificky najmä:
** zachytený odrazený ultrazvukový impulz, pozri echo (ultrazvuk)
* ohlas
* hovorovo: upozornenie, znamenie
* prvá časť zložených slov s významom: týkajúci sa ozveny/ohlasu/odrazu; týkajúci sa mechanického mimovoľného napodobňovania/reflexu
* v gréckej mytológii: lesná nymfa, z ktorej po smrti zostal len hlas v skalách (teda ozvena), pozri Écho (nymfa)
* astronómia:
** družica, pozri Echo (družica)
** planétka, pozri 60 Echo
* geografia:
** Echo (Minnesota)
** Echo (Oregon)
** Echo Township (Minnesota)
** Echo Township (Michigan)
** Echo Lake (Washington)
* v počítačoch:
** príkaz v Unixe na zobrazenie riadku textu, pozri echo (Unix)
** internetový protokol, pozri ECHO protocol
** webový rámec na programovanie Javy, pozri Echo (rámec)
** príkaz (`/echo`) v skriptovacom jazyku mIRC
** diskusné fórum na FidoNete, pozri Echo (fidonet)
** príkaz serverového skriptovacieho jazyka PHP
* film a komiks:
** poľský film z roku 1964, pozri Echo (film z roku 1964)
** belgický film z roku 1999, pozri Echo (film z roku 1999)
** dánsky film z roku 2007, pozri Echo (film z roku 2007)
** film z roku 2003, réžia Tom Oesch, pozri 
** postava z komiksov Marvel
** jeden z mimozemšťanov v seriáli .
** názov základne Rebelov v Star Wars
* hudba:
** bezprostredné doslovné opakovanie frázy v piane (protiklad forte-piano), pozri echo (hudba)
** egyptská chlapčenská skupina, pozri Echo Band
** severoírska rocková skupina, pozri Echo (hudobná skupina)
** pieseň skupiny Trapt, pozri Echo (Trapt)
** Echo (album) (viacero) 
** nahrávacie značka, pozri Echo (nahrávacia značka)
** nemecké hudobné ocenenie, pozri ECHO
* Úrad humanitárnej pomoci Európskej komisie
* názov písmena vo fonetickej abecede NATO
* značka automobilu Toyota, pozri Toyota Echo

**The Echo** môže byť:
* film z roku 1915, pozri Echo (film z roku 1915)
* film z roku 1998, pozri Echo (film z roku 1998)
* anglický názov filipínskeho filmu Sigaw z roku 2004
* nočný klub v Los Angeles, pozri The Echo (Los Angeles)
* regionálne noviny v Dubline, pozri The Echo (írske noviny)
Echo (družica)

**Echo** boli americké pasívne telekomunikačné balónové družice. Echo I štartovalo 12. augusta 1960, parametre dráhy 1&nbsp;514-1&nbsp;693 km, obežná doba 118 min, hmotnosť 75 kg, priemer 30 m, zánik 24. mája 1968. Echo 2 štartovalo 25. januára 1964, 1&nbsp;033-1&nbsp;313 km, 109 min, 248 kg, 41 m, zánik 7. júna 1969. Slúžili ako terče na odraz rádiových vĺn. Pomocou Echo 2 sa uskutočnilo prvé družicové spojenie medzi USA a ZSSR. Balóny bolí z umelej hmoty, pokryté veľmi jemnou hliníkovou vrstvou. Na obežnú dráhu boli vynesené v puzdre s priemerom 1,5 m. Po uvoľnení sa samovoľne nafúkli pretlakom vzhľadom na vonkajšie prostredie. Na meranie hustoty atmosféry vypustili aj menšie balóny **Baby Echo** s priemerom 3,65 m a balóny **Dash** s priemerom 2,4 m. Najmenší z nich s priemerom 31 cm mal hmotnosť 50 g.

Kategória:Umelé družice Zeme
Kategória:Umelé družice USA
Kategória:Telekomunikačné družice
Agresívny prvok

**Agresívny prvok** alebo **absorbujúci prvok** binárnej operácie \star definovanej na množine M je taký prvok a množiny M, že pre každé x z množiny M platí
:x\star a = a\star x = a.

Napríklad, agresívnym prvkom násobenia reálnych čísel je číslo nula pretože pre každé reálne číslo x platí x.0=0.x=0.

## Pozri aj
* inverzný prvok
* grupa (matematika)
* množina
* binárna operácia

## Externé odkazy
* Wolfram - Absorption Law
* Voľná abelovská grupa 

Kategória:Algebra
Kategória:Binárne operácie
Grand Theft Auto 2

***Grand Theft Auto 2*** je klasická akčná multiplatformová hra a je druhým voľným pokračovaním zo série Grand Theft Auto. Hra prináša nový štýl série hlavne v tom, že hráč je viac vtiahnutý do príbehu hry.

## O hre
Princíp hry sa trochu zmenil, totižto máte v hre len jedného hrdinu a to *Clauda Speeda* s ktorým budete plniť rozličné misie a tak dokončovať príbeh hry. Oproti GTA 1 sa polícia zlepšila a naháňa vás už okrem normálnych policajtov aj S.W.A.T., FBI a nakoniec aj armáda, pri ktorej už ide do tuhého a ak nie je nablízku lakovňa áut tak to bude váš koniec.

### Misie
V hre je sedem gangov a pre každý je sedem misií, ktoré zbierate klasicky zdvíhaním telefónov. Sem - tam môžete naraziť aj na nejakú misiu v zaparkovanom aute alebo aj na misie *Kill Frenzy*.

### Lokácie
*GTA2* sa odohráva v troch gangsterských mestách medzi ktorými sa bohužiaľ nedá cestovať:

* ***Downtown *** je chudobnejšie mesto a aj doprava je chabá. Gangy sú na nízkej úrovni a nemajú bohatú výbavu.
* ***Residential*** je druhé mesto, v ktorom už jazdia sem - tam rýchlejšie autá, aj gangy majú bohatšiu výzbroj.
* ***Industrial*** je tretie a najbohatšie mesto zo všetkých. Jazdia tu samé bohaté kúsky a okolie je atraktívne. Napríklad v okolí Ruskej mafie nájdete samé kyseliny a nukleárne zbrane.

### Zbrane
Oproti GTA 1 a GTA: London ´69 ponuka zbraní výrazne stúpla:
* *päste* - minimálna účinnosť
* *pištol - 9mm*, *dual pistol* - slabá účinnosť
* *S-Uzi*, *S-Uzi s tlmičom* - dobrá účinnosť
* *plameňomet* - silná účinnosť
* *raketomet* - maximálna účinnosť
* tzv. *elektrogun* - maximálna účinnosť
* *granát* - silná účinnosť
* *molotov coctail* - silná účinnosť
* *brokovnica* - silná účinnosť

### Gangy
V hre sa nachádza spolu 7 organizovaných gangov a to sú:

* ***Zaibatsu***
** Umiestenie: (*Downtown*) Zarelli, Omnitronm (*Residential*) The Village, Zenoton, Cayman, (*Industrial*) Sennora, Bayano, Escobar, Lattero
** Auto: Z-Type

* ***Lonnies***
** Umiestenie: (*Downtown*) Sunnyside, Fruitbat
** Auto: Dementia

* ***Yakuza***
** Umiestnenie: (*Downtown*) Shiroto, Funabashi, Ukita
** Auto: Miara

* ***Redneck***
** Umiestnenie: (*Residential*) Mobile RV Park, Guntersville, Redemption
** Auto: Pickup

* ***Scientists***
** Umiestnenie: (*Residential*) Xanadu, Largo, Dominatrix, Strongberg
** Auto: Meteor

* ***Ruská Mafia***
** Umiestnenie: (*Industrial*) Azari Heights, Lubyanka, Pravda, Krimea
** Auto: Bulwark

* ***Krishna***
** Umiestnenie: (*Industrial*) Tabernacle, Maharishi, Vedic Temple, Narayana
** Auto: Karma Bus

### Soundtrack
:*Hlavný článok: [[Grand Theft Auto 2 soundtrack]].*

## Zaujímavosti
* *Claude Speed* sa neskoršie objavil v hrách GTA 3 a GTA: San Andreas

## Externé odkazy
* Oficiálna stránka
* Neplatený download hry
### Odborné recenzie
* All Game Guide 70px link

Kategória:Grand Theft Auto
Kategória:Akčné počítačové hry a videohry
Kategória:Počítačové hry z 1999
Kategória:Hry pre PlayStation
Kategória:Third-person-shooter
Kategória:Hry pre Windows
Dokazovanie

**Dokazovanie** môže byť:
*v logike, filozofii, matematike a podobne: procesuálna stránka dôkazu, pozri dokazovanie (logika)
*v práve: činnosť, ktorou súd alebo iný orgán štátu v konaní dochádza k zisteniu skutočností, ktoré sú podkladom pre jeho rozhodnutie, pozri dokazovanie (právo)
Henry

**Henry** môže byť:
* krstné meno, po slovensky Henrich, pozri Henry (meno)
* časté priezvisko
* jednotka indukčnosti, pozri Henry (jednotka)
* názov komiksu, pozri Henry (komiks)
* značka vysávača, pozri Henry (vysávač)
* typ ručnice, pozri henryovka
* lokalita:
** Henry (Južná Dakota)
** Henry (Mianus, Maryland)
** Henry (Tennessee) 
** Henry (Franklin County, Virgínia)
** Henry (Sussex County, Virgínia)
** Henry County (Alabama)
** Henry County (Georgia)
** Henry County (Illinois)
** Henry County (Indiana)
** Henry County (Iowa)
** Henry County (Kentucky)
** Henry County (Missouri)
** Henry County (Ohio)
** Henry County (Tennessee)
** Henry County (Virgínia)

* francúzsky futbalista, pozri Thierry Henry
Betlehem

**Betlehem** môže byť:
*vianočná ozdoba pozostávajúca z priestorového zobrazenia narodenia J. Krista v maštali, so zvieratmi, rôznymi osobami a často s rozličnými doplnkami, pozri betlehem (ozdoba)
* na Blízkom východe:
**miesto narodenia J. Krista, pozri Betlehem (sídlo)
**mesto v Izraeli (nie pri Jeruzaleme), pozri Bejt Lechem ha-Glilit
**guvernorát v Predjordánsku, pozri Betlehem (guvernorát)

## Pozri aj
*Bethlehem
Tálio

**Tálio** (lat. talion = doslova "odplata, odveta", gr. talios = rovnováha) alebo **zásada/princíp tálionu/tália** alebo **ius talionis** (lat. doslova "právo odvety") je právny princíp, podľa ktorého sa:
*v užšom zmysle: ublíženie na tele potrestá rovnakým ublížením na tele páchateľa ("oko za oko, zub za zub")
*v širšom zmysle aj: ublíženie na tele potrestá ublížením na/odstránením orgánu páchateľa, ktorý trestný čin vykonal (napr. useknutie ruky zlodeja, vytrhnutie jazyka rúhačovi)

Tálio je teda subforma odvety.

Tento právny princíp je známy už z čias Mezopotámie, napr. z Chammu-rabiho zákonníka (princíp "oko za oko, zub za zub"). Citát:  
*Ak staviteľ postavil pre niekoho dom, svoju prácu však neurobil pevne, a dom, ktorý postavil, sa zrútil a spôsobil smrť majiteľa domu, tento staviteľ bude potrestaný smrťou.*                                                                    

Kategória:Trestné právo
Kategória:Mezopotámia
HMAC

**HMAC** (z angl. *keyed-hash message authentication code* alibo *hash-based message authentication code*) je typ autentifikačného kódu správy (MAC) počítanej použitím kryptografickej hašovacej funkcie v kombinácii s tajným kľúčom. Tak ako každý MAC, môže byť aj HMAC použitý jednak na overenie dátovej integrity a jednak na autentifikáciu správy. Na výpočet je možné použiť ľubovoľnú iteratívnu kryptografickú hašovaciu funkciu ako napr. MD5 či SHA-1 (v takýchto prípadoch hovoríme o HMAC-MD5, resp. HMAC-SHA-1 kóde). Kryptografická sila kódu HMAC závisí priamo na sile hašovacej funkcie, na veľkosti a kvalite kľúča a veľkosti výstupu hašovacej funkcie v bitoch.

Iteratívna hašovacia funkcia delí správu do blokov pevnej dĺžky, na ktorých postupne počíta výstup (MD5 aj SHA-1 pracujú nad 512 bitovými blokmi). Veľkosť výstupu HMAC kódu je rovnaká ako veľkosť výstupu hašovacej funkcie (teda 128 alebo 160 bitov v prípade MD5 alebo SHA-1), aj keď je možné ho orezať, ak je treba. Takéto skrátenie však znižuje bezpečnosť kódu, ktorá je zhora ohraničená narodeninovým útokom.

HMAC je definovaný ako:

\mathrm{HMAC}_K(m) = h\Bigg((K \oplus \mathrm{opad}) \| h\Big((K \oplus \mathrm{ipad}) \| m\Big)\Bigg),

kde h je iteratívna hašovacia funkcia, K je tajný kľúč zarovnaný nulami na veľkosť základného bloku hašovacej funkcie, m je správa, nad ktorou sa kód počíta, \| označuje zreťazenie, \oplus označuje exkluzívne alebo a vonkajšie zarovnanie \mathrm{opad} = \texttt{0x5c5c5c}\ldots\texttt{5c5c} a vnútorné zarovnanie \mathrm{ipad} = \texttt{0x363636}\ldots\texttt{3636} sú dve dlhé konštanty o veľkosti základného bloku.

Konštrukcia a analýza kódov HMAC bola po prvýkrát publikovaná v roku 1996 Mihirom Bellarom, Ranom Canetti a Hugom Krawczykom, ktorí tiež napísali príslušné RFC 2104. 
Varianty HMAC-SHA-1 a HMAC-MD5 sa používajú v protokoloch IPsec a SSL/TLS.

Kategória:Počítačová bezpečnosť
Kategória:Kryptografia
Kategória:Kontrolné súčty
Henry (jednotka)

**Henry** je jednotka indukčnosti.

Zodpovedá zmene elektrického prúdu v obvode jedného ampéra za sekundu pri vzniku elektromotorickej sily 1 volt.

H = Wb/A = kg·m²·s–2·A–2 = V·s/A = kg·m²·C–2
 

Kategória:Jednotky pre elektrinu a magnetizmus
Kategória:Odvodené jednotky sústavy SI
Kategória:Eponymické termíny vo fyzike
Dualizmus

**Dualizmus** môže byť:
* dvojnosť, dvojitosť, podvojnosť
* vo filozofii: 
** koncepcia založená na dvoch samostatných, neodvoditeľných, spravidla sa vylučujúcích a vzájomne neovplyvniteľných princípoch
** učenie o dvoch vzájomne si odporujúcich podstatách sveta, pozri dualizmus (filozofia)
* v histórii: (spravidla konfliktné) susedstvo dvoch mocí (napr. pápeža a cisára v stredoveku, Rakúska a Pruska v novoveku)
* v politike: voľné spojenie dvoch štátnych území pri zachovaní pomernej samostatnosti každého zo štátov, pozri dualizmus (politika)
Bosscha Observatory

**Bosscha Observatory** je observatórium v Lembangu, 15 km od Bandungu, Jáva (+107°37,0'; -6°49,5'; 1 300 m). Bolo založené roku 1928 a pomenované je po K. A. R. Bosschovi, holandskom spoluzakladateľovi observatória. Zameriava sa najmä na výskum dvojhviezd, galaktickej štruktúry, planetárnych hmlovín a mladých hviezd. 

## Vybavenie
* 60 cm dvojitý refraktor (od r. 1928), 
* 51/71 cm Schmidtova komora (od r. 1960), 
* 37 cm refraktor, 
* hľadač komét

Kategória:Astronomické observatóriá v Indonézii
Hašovacia funkcia

**Hašovacia funkcia** je funkcia (predpis) pre prevod vstupného reťazca dát na krátky výstupný reťazec. Tento reťazec sa označuje ako **haš** (), charakteristika, odtlačok vstupných dát. Dĺžka hašu je závislá od zvolenej hašovacej funkcie, má fixnú dĺžku pár desiatok bitov.

Hašovacie funkcie sa využívajú napríklad na zrýchlenie vyhľadávania. 

## Vlastnosti

Hašovacia funkcia vytvára pre rovnaký vstup zakaždým rovnaký výstup. Vstupom hašovacej funkcie môže byť ľubovoľný tok dát, ktorý je však konečný alebo zarovnaný () na určitú dĺžku, ktorú funkcia spracuje. Výstup má fixnú dĺžku. 

Toto zobrazenie väčšej množiny vstupov x, do menšej množiny výstupov H(x) nie je prosté. Preto určite existujú dva rôzne vstupy, ktoré dávajú rovnaký výstup. Týmto konkrétnym rôznym dátam sa hovorí kolízie hašovacích funkcií. 

Bežné hašovacie funkcie, ktoré nemožno považovať za bezpečné by mali spĺňať: 
* *Rýchlosť transformácie* – funkcia rýchlo spočíta zo vstupu x výstup H(x).
* *Rozloženie výstupov* – funkcia musí distribuovať výstupy rovnomerne v celom obore hodnôt, teda produkuje málo kolízii. 
* *Lavínovitosť* – vytvorený hash musí natoľko závisieť na každom bite vstupu, že aj jeho malá zmena rapídne ovplyvní výstup.

Kryptografická hašovacia funkcia musí vyhovovať ďalším kritériam. 

## Soľ (Salt)
Niektoré funkcie pridávajú pri hashovaní do pôvodného reťazca aj náhodne vygenerovaný reťazec znakov. Tým sa docieľuje vyššia bezpečnosť.

## Použitie
Hašovacie funkcie majú rozmanité použitie nielen v informatike. Niektoré z použití:
* Indexovanie – transformácia kľúča, teda zhrnutie vlastností určitých dát na ich charakteristiku. 
* Rýchle vyhľadávanie – vytváranie tabuliek charakteristík k veľkému množstvu dát. 
* Rýchle overenie dát – overenie integrity dát, ide o implementáciu kontrolného súčtu.

* Bezpečné ukladanie hesiel – uloženie hesla len v podobe jeho charakteristiky.

## Pozri aj
* Hašovacia tabuľka
* Kryptografická hašovacia funkcia
* Rainbow table

## Poznámky


## Referencie

* KMENT, V. *[http://www.lupa.cz/clanky/hasovaci-funkce-jak-se-odolava-hackerum Hašovací funkce: Jak se odolává hackerům]* [online]. Lupa.cz, 2005 [cit. 2008-12-31]. ISSN 1213-0702. 
* MENEZES, A. - van OORSCHOT, P. - VANSTONE, S. *[http://www.cacr.math.uwaterloo.ca/hac/ Handbook of Applied Cryptography]*. CRC Press, 1996. 816 str. ISBN 0-8493-8523-7.

## Externé odkazy
* HashCalc  - freeware nástroj na výpočet viacerých hašovacích funkcií
* Crypto-world  - detailný článok o rôznych hašovacích funkciách v elektronickom magazíne o kryptológii

Kategória:Kryptografické hašovacie funkcie
Kategória:Kontrolné súčty
Kategória:Kryptológia
Kategória:Hašovanie
Philosophiae doctor

**Philosophiae doctor** je názov dvoch rôznych titulov:
*doktor filozofie (PhDr.)
*doktor, pozri doktor (PhD.)
Baran (znamenie)

50px|left
right|thumb|Baran

**Baran** (Anglicky *Aries*) je jedno z astrologických znamení zvieratníka. Je to myslený obdĺžnik na oblohe s dĺžkou 30° a šírkou 15°. Slnko ním prechádza od 21. marca do 20. apríla. Na západnom okraji tohoto znamenia sa nachádza jarný bod. Zo západu hraničí so znamením Ryby, z východu s Býkom. Toto znamenie dostalo názov podľa súhvezdia Baran. V siderickom zvieratníku od 14. apríla do 14. mája. 

V astrologickej hviezdnej symbolike stojí znamenie Barana na začiatku zverokruhu. 

V babylonskom kalendári tomuto znameniu zodpovedá mesiac *Araḫ Nisānu***.**

## Referencie

## Iné projekty
 

Kategória:Astrologické znamenia
Program Mars

**Program Mars** bola séria sond vyslaná začiatkom 70. rokov 20. storočia Sovietskym zväzom smerom k planéte Mars. Prvý pokus v podobe sondy Mars 1 sa uskutočnil už v roku 1962, ale došlo k zlyhaniu na ceste k Marsu. Približne v rovnakom čase sa Sovietsky zväz pokúsil vypustiť sondy Mars 1962A a Mars 1962B, ktoré boli podobné, ale obidve zlyhali pri štarte a neopustili orbitu Zeme.

Sonda Mars 2, ktorá bola vypustená v roku 1971, mala novú konštrukciu a na svoje vypustenie využila nosnú raketu Proton. Poslednou sondou v programe bola Mars 7.

V roku 2030 má vyštartovať prvá vedecká misia na Mars posádkou astrofyzikov a biochemikov.

## Prehľad misií

## Nadväzujúce misie
Na program Mars „nadviazali“ koncom 80. rokov 20. storočia dve sondy z programu Fobos, ktorých cieľom bol prieskum Marsu a jeho mesiaca Fobos. V roku 1996 potom nasledovala sonda Mars 96.

## Pozri aj
* Program Viking

## Iné projekty


Kategória:Prieskum Marsu
Kategória:Sovietske kozmické programy
Brave New World

***Brave New World*** je v poradí dvanásty štúdiový album Anglickej heavy metalovej skupiny Iron Maiden, ktorý môžeme rázne označiť za veľký comeback skupiny. Na tomto albume sa po prvýkrát objavila šesťčlenná formácia Iron Maiden.

## Zoznam skladieb
# „The Wicker Man“ (Smith, Harris, Dickinson) - 4:31
# „The Ghost of the Navigator“ (Gers, Dickinson, Harris) - 6:49
# „Brave New World“ (Murray, Harris, Dickinson) - 6:19
# „Blood Brothers“ (Harris) - 7:13
# „The Mercenary“ (Gers, Harris) - 4:43
# „Dream of Mirrors“ (Gers, Harris) - 9:19
# „The Fallen Angel“ (Smith, Harris) - 4:01
# „The Nomad“ (Murray, Harris) - 9:01
# „Out of the Silent Planet“ (Gers, Dickinson, Harris) - 6:25
# „The Thin Line Between Love & Hate“ (Murray, Harris) - 8:25

## Single
* „The Wicker Man“
**bonus: „Futureal (live)“
vydané: 8. máj 2000

* „Out of the Silent Planet“
**bonus: „Wasted Years (live)“
vydané: 23. október 2000

## Zostava
* Steve Harris - basová gitara      
* Dave Murray - rytmická a sólová gitara
* Bruce Dickinson - spev 
* Nicko McBrain - bicie 
* Janick Gers - rytmická a sólová gitara
* Adrian Smith - rytmická a sólová gitara

## Zaujímavosti

* Limitované edície singlov „The Wicker Man“ a „Out of the Silent Planet“ majú obal nakreslený Markom Wilkinsonom.
 

Kategória:Albumy Iron Maiden
Kategória:Hudobné albumy z 2000
Vlajka Líbye

thumb|Súčasná vlajka Líbye

**Vlajka [[Líbya|Líbye]]** - je veľmi jednoduchá. Tvorí ju zelený list hovoriaci o tom, že sa celá krajina podriaďuje tzv. "zelenej revolúcii" v poľnohospodárstve aj v islamskej viere. Farebná jedinečnosť vlajky zároveň symbolizuje rovnosť všetkých občanov.

## História vlajok Líbye
Pri vyhlásení Líbyjského kráľovstva zaviala červeno-čierno-zelená vlajka. Červená symbolizovala Fezzán, zelená Tripolsko a čierny pruh Kyrenaiku. Po vojenskom prevrate a vzniku republiky bola zavedená vlajka nová. V súvislosti s vytvorením Federácie arabských republík v roku 1971 bola zavedená 1. 1. 1972 jednotná vlajka zo spoločným znakom, ktorým bol sokol Kurajšovcov, zo stuhou s textom Federácia arabských republík a názvom štátu. Na protest proti egyptsko-izraelským rozhovorom, zahájeným 19. 11. 1977 boli tieto spoločné vlajky pálené a nahradila ich prostá jednofarebná vlajka. Jej farba symbolizuje ako islam, tak tzv. *zelenú knihu princípov líbyjskej revolúcie*.

## Galéria

Obrázok:Flag of Libya (1951).svg|Vlajka Líbye (1951-1969)
Obrázok:Flag of Libya (1969–1972).svg|Vlajka Líbye (1969-1972)
Obrázok:Flag of Egypt 1972.svg|Vlajka Federácie arabských republík (1972-1977)
Obrázok:Flag of Libya (1977).svg|Vlajka Líbyjskej arabskej džamahírije (1977-2011)


## Iné projekty

Kategória:Líbya
Líbya
Zoznam predstaviteľov štátov v roku 1033

**Zoznam predstaviteľov štátov v roku 1033** obsahuje zoznam hláv štátov (monarchovia) jednotlivých štátov sveta v roku 1033.

## Hlavy štátov
[náhľad|Poľský knieža [Mešek II. (Poľsko)|Mešek II.]]
[náhľad|Francúzsky kráľ [Henrich I. (Francúzsko)|Henrich I.]]
* **[[Aragónsko]]**
** gróf Sancho III. Veľký (od roku 1000)
* **[[Byzantská ríša]]**
** cisár Roman III. (od roku 1028)
* **[[České kniežatstvo]]**
** knieža Oldřich (od roku 1012)
** knieža Jaromír (od roku 1033)
* **[[Dánsko]]**
** kráľ Knut Veľký (od roku 1016)
* *[[Nórsko]] (pod nadvládou Dánska)*
** dánsky kráľ Knut Veľký (od roku 1016)
* **[[Francúzsko]]**
** kráľ Henrich I. (od roku 1031)
* **[[Kyjevská Rus]]**
** knieža Jaroslav I. (od roku 1019)
* **[[Leónske kráľovstvo]]**
** kráľ Bermudo III. (od roku 1028)
* **[[Luxembursko]]**
** gróf Henrich II. (od roku 1026)
* **[[Poľsko]]**
** knieža Mešek II. (od roku 1025)
* **[[Rímsko-nemecká ríša]]**
** cisár Konrád II. (od roku 1024)
* **[[Škótsko]]**
** kráľ Malcolm II. (od roku 1005)
* **[[Švédsko]]**
** kráľ Jakob Anund (od roku 1022)

Kategória:1033
Kategória:Zoznamy v politike
Gejza Boros

**Gejza Boros** (* 29. november 1941) je slovenský bridžista, športový vedúci Košického bridžového klubu, organizátor školení pre začínajúcich bridžistov.

Gejza Boros je iniciátorom a pôvodným autorom slovenského systému majstrovských bodov.

## Umiestnenia
* víťaz Slovenskej bridžovej ligy: 2003, 2005, 2006
* víťaz Topvar Trefy: 2003
* víťaz súťaže družstiev Veľká cena Vysoké Tatry: 2004
* víťaz Karpatského pohára, páry: 2002, 2005
* víťaz Karpatského pohára, súťaž družstiev: 2007
* 2. miesto 1. slovenská bridžová liga: 2007

## Externé odkazy
*Vizitka hráča SBZ

Kategória:Narodenia v 1941
Kategória:Slovenskí hráči bridžu
Zúfalé manželky

thumb|right|Miesto natáčania
**Zúfalé manželky** () je americký komediálny seriál pôvodne vysielaný v televízii American Broadcasting Company. Pilotná časť seriálu bola odvysielaná 3. októbra 2004. Seriál sa odohráva na ulici *Wisteria Lane*, na predmestí fiktívneho amerického mesta *Fairview* v Eagle State. Prináša čierno-komediálny pohľad na predmestie, kde intímne časti životov žien v domácnosti nie sú vždy také, ako sa zdá.

## Postavy

Réžiu slovenského znenia v štúdiu TworK mala **Štefánia Gorduličová**.

## Externé odkazy
* Desperate Housewives

Kategória:Televízne seriály USA
Kategória:Televízne seriály z roku 2004
Kategória:Televízne seriály ABC
Kategória:Romantické televízne seriály
Theora

**Theora** je formát pre kompresiu videa, vyvíjaný nadáciou Xiph.org ako časť ich projektu ogg. **Libtheora** je softvérová referenčná implementácia (kodek) formátu Theora. Theora je založená na kodeku VP3 od On2 Technologies.

## Technické detaily
Theora je stratová video kompresia odvodená od VP3. Komprimované video môže byť uložené v každom podporovanom kontajnerovom formáte. Najčastejšie sa používa kontajner ogg a zvuk vo formáte Vorbis. 

Korektná prípona súboru používajúceho Theora kodek v kontajneri OGG je **.ogv** (OGG Video).

## Prehrávajú Theoru

* MPlayer
* xine
* RealPlayer (po inštalácii kodeku)
* VLC
* Windows Media Player (po inštalácii DirectShow filters)
* QuickTime (po inštalácii Xiph QuickTime Components)

### Internetové prehliadače
* Mozilla Firefox od verzie 3.5
* Google Chrome od verzie 3.0.182.2
* Opera od verzie 10.50
* Seamonkey od verzie 2

## História vývoja

* 25. septembra 2002 vyšla prvá alpha verzia kodeku libtheora
* 16. a 27. decembra 2002 vyšla druhá alpha verzia
* 20. marca 2004 vyšla tretia aplha verzia kodeku libtheora
* 1. júna 2004 bol formát Theora zmrazený. To znamená, že špecifikácia formátu nebude zmenená a tak je zaistené že všetky súbory zakódované treťou aplha verziou pôjdu prehrať aj verziou novšou.
* 15. decembra 2004 bola zverejnená špecifikácia formátu Theora (*Theora I Specification*)
* 3. novembra 2008 bola vydaná libtheora 1.0 - referenčná implementácia formátu Theora
* 24. septembra 2009 vyšla libtheora verzia 1.1 s kódovým označením *Thusnelda*

## Externé odkazy
* Theora.org
* Xiph.org

Kategória:Video kodeky
Kategória:Videokompresia
Kategória:Súborové formáty
Vlajka Maďarska

[thumb|Od roku [1957 sa štátna vlajka Maďarska používa bez znaku]]

**Vlajka [[Maďarsko|Maďarska]]** s červeným, bielym a zeleným vodorovným pruhom sa prvý raz použila začiatkom 19. storočia (1801), pričom oficiálne sa definuje spolu s farbami vlajky Rakúska až v roku 1806. Červeno-bielo-zelená trikolóra sa však používala ako farby Uhorska na ozdobné účely (ako prívesok znaku a podobne) už od 15. storočia. Tieto farby boli v roku 1806, oficiálne až 1849, prevzaté aj do uhorského (neskôr maďarského) znaku (presnejšie iba zelená pre trojvršie, pretože ostatné dve farby boli v znaku už predtým). 

Od roku 1848 sa používala ako národná vlajka. Na oficiálnej maďarskej štátnej vlajke od roku 1957 znak nie je.

## Galéria

Obrázok:Flag of Hungary (1918-1919).svg|Vlajka Maďarskej republiky (1918 – 1919)
Obrázok:Flag of Hungary (1919).svg|Vlajka Maďarskej republiky rád (1919)
Obrázok:Flag of Hungary (1915-1918, 1919-1946).svg|Vlajka Maďarskej republiky (1919 – 1920) a Maďarského kráľovstva (1920 – 1946)
Obrázok:Flag of Hungary (1946-1949, 1956-1957; 1-2 aspect ratio).svg|Vlajka Maďarskej republiky (1946 – 1949) a porevolučnej Maďarskej ľudovej republiky (1956 – 1957)
Obrázok:Flag of Hungary (1949-1956; 1-2 aspect ratio).svg|Vlajka Maďarskej ľudovej republiky (1949 – 1956)
Obrázok:Flag of Hungary (1956 revolution, 2-1).svg|Vlajka s vystrihnutým štátnym znakom obsahujúcim červenú hviezdu sa stala symbolom povstania v roku 1956
Obrázok:Flag of Hungary.svg|Vlajka Maďarska od roku 1957
Obrázok:War Flag of Hungary.svg|Maďarská vojnová vlajka 
Obrázok:Naval Ensign of Hungary.svg|Maďarská námorná vlajka



## Pozri aj
* Vlajka Uhorska

## Iné projekty

## Externé odkazy
* Vlajka Maďarska na stránke Flags of the World 

Kategória:Štátne symboly Maďarska
Maďarsko
Vlajka Rakúska

[thumb|Vlajka [Rakúsko|Rakúska]]

**Vlajka [[Rakúsko|Rakúska]]** – tvoria ju tri vodorovné pruhy, červený, biely a červený. Jej vzor aj farby odpovedajú historickému štítu zo štátneho znaku.

Vlajka patrí k najstarším na svete a podľa legendy, ktorá popravde vznikla až v neskorom stredoveku, bojoval babenberský vojvoda Leopold V. v križiackom ťažení roku 1191 pri Akko vo Svätej zemi tak udatne, že po boji bolo jeho biele bojové oblečenie úplne od krvi. Keď si však zložil opasok, odev pod ním nebol krvou dotknutý. Jedinečný pohľad, ktorý sa mu naskytol, prijal za svoju symboliku, ako farby, tak aj rozloženie.

V roku 1786 sa stala červeno-bielo-červená vlajka rakúskou vojnovou, štátnou a do roku 1869 obchodnou vlajkou (bola ešte doplnená štítom s korunou), v rakúsko-uhorskej monarchii bola rakúskou národnou vlajkou.

Od roku 1918 je rakúskou národnou vlajkou; keď je doplnená štátnym znakom v bielom pruhu ide o vlajku štátnu.

## Galéria

Súbor:Flag of Austria (1230–1934, 1945–2000).svg|Vlajka Rakúska (1230 – 1934)
Súbor:Flag of Austria (state).svg|Štátna a vojnová vlajka


## Iné projekty

Rakúsko
Kategória:Rakúsko
Vlajka Nepálu

thumb|Vlajka Nepálu
**Vlajka [[Nepál]]u** – tvarom celkom výnimočná vlajka sa skladá z dvoch nerovnako vysokých karmínových, modro lemovaných pravouhlých trojuholníkov nad sebou (pôvodne to boli dva plamene nad sebou, ktoré sa však asi pred sto rokmi spojili).

V hornom trojuholníku je štylizovaná biela silueta mesiaca, v dolnom slnko, teda symboly buddhizmu (kresba ich tvári bola vypustená roku 1962) aj večného kolobehu času. Obraz mesiaca reprezentuje kráľovskú rodinu, slnko rodinu Ránov, ktorá mala v krajine moc do roku 1951. Zubatý tvar vlajky pripomína zároveň Himaláje, v ktorých Nepál leží. Vlajka však môže vyjadrovať aj prianie, aby krajina existovala tak dlho ako mesiac a slnko.

Dnešná podoba vlajky je z roku 1962. Kombinácia karmínovej a modrej farby je typická pre nepálske náboženstvo aj svetské umenie, karmínová je národná nepálska farba.

## Iné projekty

Nepál
Kategória:Nepál